INSTRUCŢIUNEA NR.2/2007
privind întocmirea şi depunerea situaţiilor financiare anuale de către entităţile autorizate, reglementate şi supravegheate de Comisia Naţională a Valorilor Mobiliare

Art.1 Prezenta instrucţiune stabileşte modul de întocmire şi depunere a situaţiilor financiare anuale de către entităţile autorizate, reglementate şi supravegheate de Comisia Naţională a Valorilor Mobiliare, denumită în continuare C.N.V.M. 

Art.2 Entităţile autorizate, reglementate şi supravegheate de C.N.V.M, indiferent de forma de organizare, tipul de proprietate şi de reglementările contabile aplicabile, au obligaţia să întocmească şi să depună un exemplar al situaţiilor financiare anuale la C.N.V.M. şi un exemplar la unităţile teritoriale ale Ministerului Finanţelor Publice. 

Art. 3 Situaţiile financiare anuale se vor întocmi avându-se în vedere formatele prevăzute de Reglementările contabile conforme cu Directiva a IV-a a Comunităţilor Economice Europene aplicabile entităţilor autorizate, reglementate şi supravegheate de C.N.V.M. aprobate prin Ordinul Preşedintelui Comisiei Naţionale a Valorilor Mobiliare nr. 75/2005, precum şi formularele: “Date informative” (cod 30), ”Situaţia activelor imobilizate”(cod 40) întocmite conform formularisticii procurate de la unităţile teritoriale ale Ministerului Finanţelor Publice.

Art. 4 (1) Entităţile autorizate, reglementate şi supravegheate de C.N.V.M vor întocmi şi depune la C.N.V.M situaţiile financiare anuale care cuprind următoarele formulare, în funcţie de specificul fiecărei categorii de entitate: 

a) pentru entităţile autorizate, reglementate şi supravegheate de C.N.V.M, cu excepţia organismelor de plasament colectiv: 
1. bilanţ (cod 10)- conform anexei nr.1 ; 
2. cont de profit şi pierdere (cod 20)- conform anexei nr.1; 
3. situaţia modificărilor capitalului propriu -conform anexei nr. 1
4. situaţia fluxurilor de trezorerie – conform anexei nr.1
5. notele explicative la situaţiile financiare anuale. 
Acestea vor fi însoţite de formularul “Date informative”(cod 30) şi formularul “Situaţia activelor imobilizate”(cod 40);

b) pentru organismele de plasament colectiv care sunt constituite prin act constitutiv: 
1. bilanţ (cod 10)- conform anexei nr.2
2. cont de profit şi pierdere (cod 20) - conform anexei nr.2
4. situaţia modificărilor capitalului propriu - conform anexei nr.2;
5. situaţia fluxurilor de trezorerie - conform anexei nr.2;
6. notele explicative la situaţiile financiare anuale.
Acestea vor fi însoţite de formularul “Date informative”(cod 30) şi formularul “Situaţia activelor imobilizate”(cod 40);

c) pentru organismele de plasament colectiv care nu sunt constituite prin act constitutiv: 
1. bilanţ (cod 10) - conform anexei nr.3; 
2. situaţia veniturilor şi cheltuielilor (cod 20)- conform anexei nr.3.

(2) Bilanţul prezintă, în forma sintetică, elementele de activ şi datorii, grupate după natură, destinaţie şi lichiditate, respectiv după natură, provenienţă şi exigibilitate. 
Bilanţul se întocmeşte pe baza balanţei de verificare a conturilor sintetice încheiată la sfârşitul exerciţiului financiar pentru care se face raportarea, pusă de acord cu soldurile din balanţa conturilor analitice, încheiată după înregistrarea tuturor documentelor în care au fost consemnate operaţiunile financiar – contabile. 

(3) Contul de profit şi pierdere cuprinde: cifra de afaceri netă, veniturile şi cheltuielile exerciţiului, grupate după natura lor, precum şi rezultatul exerciţiului (profit sau pierdere).
Pentru societăţile de investiţii financiare, în sensul prezentei instrucţiuni, cifra de afaceri se calculează prin însumarea veniturilor rezultate din activitatea curentă.

(4) Pentru organismele de plasament colectiv care nu sunt constituite prin act constitutiv, contul de profit şi pierdere se va numi „Situaţia veniturilor şi cheltuielilor”.

(5) În formularul „Date informative” (cod 30), la rândurile 01 şi 02 coloana 1, entităţile care au în subordine subunităţi vor înscrie cifra 1, indiferent de numărul acestora. La rândurile privind plăţile restante se înscriu sumele de la sfârşitul perioadei de raportare care au depăşit termenele de plată prevăzute în contracte sau acte normative.
În „Situaţia activelor imobilizate” (cod 40), informaţiile sunt înscrise la costul istoric sau la valoarea reevaluată a imobilizărilor, după caz.

Art. 5 (1) Situaţiile financiare anuale se semnează de către administratorul societăţii şi de către persoana responsabilă cu elaborarea lor, în care se va preciza calitatea acesteia (director economic, contabil şef sau altă persoană împuternicită să îndeplinească această funcţie, expert contabil, contabil autorizat), precum şi numărul de înregistrare în organismul profesional, dacă este cazul. 

(2) Administratorul entităţii şi persoana responsabilă cu elaborarea situaţiilor financiare anuale  poartă răspunderea, potrivit legii, asupra realităţii informaţiilor cu privire la poziţia financiară, performanţa financiară, precum şi asupra celorlalţi indicatori cuprinşi în situaţiile financiare anuale.

(3) Entităţile care au în subordine sucursale sau subunităţi fără personalitate juridică, vor verifica şi centraliza balanţele de verificare ale acestora, întocmind situaţiile financiare anuale. 

(4) Entităţile vor întocmi situaţiile financiare anuale folosind planul de conturi aplicabil fiecărei categorii, conform reglementărilor contabile în vigoare.
 
Art. 6 (1) Entităţile vor completa datele de identificare precizate în antetul bilanţului (denumirea unităţii, adresa, telefonul şi numărul de înmatriculare la Registrul Comertului), precum şi cele referitoare la încadrarea corectă în forma de proprietate (anexa 1 care face parte integrantă din prezenta instrucţiune), cât şi codul unic de înregistrare citeţ şi codul privind activitatea , fără a se folosi prescurtări sau iniţiale. 

(2) Necompletarea corectă pe prima pagină a formularului „Bilanţ” a datelor prevazute la alin.(1) conduce la imposibilitatea identificării entităţii şi, în consecinţă, se consideră că situaţia financiară anuală nu a fost depusă. 

(3) Entităţile autorizate, reglementate şi supravegheate de C.N.V.M completează codul privind activitatea, cod format din 4 cifre (clase de activitaţi), din Clasificarea Activităţilor din Economia Naţională – CAEN, aprobată prin Hotarârea Guvernului nr. 656/1997, publicată în Monitorul Oficial al României, Partea I, nr. 301 si 301 bis din 5 noiembrie 1997, actualizată prin Ordinul Preşedintelui Institutului Naţional de Statistică nr. 601/2002, publicat în Monitorul Oficial al României, Partea I, nr. 908 din 13 decembrie 2002. 

Art. 7 (1) Situaţiile financiare anuale ale entităţilor autorizate, reglementate şi supravegheate de C.N.V.M  se depun în termen de 120 de zile de la încheierea exerciţiului financiar la C.N.V.M.

(2) Entităţile care, de la constituire până la încheierea exerciţiului financiar nu au desfăşurat activitate, vor depune o declaraţie pe proprie răspundere în acest sens la C.N.V.M, în termen de 60 de zile de la încheierea exerciţiului financiar şi, care să cuprindă toate datele de identificare a societăţii, respectiv:
- denumirea completă, conform certificatului de înregistrare;
- adresa completă şi numărul de telefon;
- numărul de înregistrare la Registrul Comerţului şi codul privind activitatea;
- codul fiscal/codul unic de înregistrare;
- capitalul social.
O declaraţie similară vor depune şi persoanele juridice care se află în curs de lichidare potrivit prevederilor legale incidente.

(3) Pentru asigurarea informaţiilor destinate sistemului instituţional al statului, un exemplar al situaţiei financiare anuale şi al declaraţiei pe proprie răspundere conform alin.(1) şi (2) se va depune şi la unităţile teritoriale ale Ministerului Finanţelor Publice, în termen de 120 de zile, respectiv în termen de 60 de zile de la încheierea exerciţiului financiar.

Art. 8 (1) Formatul electronic al situaţiilor financiare anuale, conţinând formularistica necesară şi programul de verificare cu documentaţia de utilizare aferentă se obţine prin folosirea programului de asistenţă, care este pus la dispoziţia entităţilor, gratuit, de unităţile teritoriale ale Ministerului Finanţelor Publice sau poate fi descărcat de pe serverul de web al Ministerului Finanţelor Publice, la adresa www.mfinante.ro.

(2) Entităţile autorizate, reglementate şi supravegheate de C.N.V.M pot depune situaţiile financiare anuale la registratura C.N.V.M şi ale unităţilor teritoriale ale Ministerului Finanţelor Publice sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995 privind îmbunătăţirea disciplinei depunerii bilanţurilor contabile şi a altor documente cu caracter financiar-contabil şi fiscal, de către agenţii economici şi alţi contribuabili, publicată în Monitorul Oficial al României, Partea I, nr. 226 din 2 octombrie 1995. 
De asemenea, la depunere se vor avea în vedere şi prevederile Hotărârii Guvernului nr.1085/2003, cu modificările şi completările ulterioare, pentru aplicarea unor prevederi ale Legii nr.161/2003, cu completările şi modificările ulterioare, privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, referitoare la implementarea Sistemului Electronic Naţional. 

(3) Formularele care compun situaţiile financiare anuale se vor completa în lei. Această unitate de măsură se va trece pe fiecare formular în parte.

(4) Pentru organismele de plasament colectiv aflate în administrare, situaţiile financiare anuale vor fi întocmite şi depuse atât la C.N.V.M, cât şi la unităţile teritoriale ale Ministerului Finanţelor Publice de către societatea de administrare a investiţiilor, distinct de propriile situaţii financiare anuale. 

(5) Prin excepţie de la prevederile alin. (4), pentru organismele de plasament colectiv care nu sunt constituite prin act constitutiv, situaţiile financiare anuale vor fi întocmite şi depuse numai la C.N.V.M. de către societăţile de administrare a investiţiilor, distinct, de propriile situaţii financiare anuale. Ministerul Finanţelor Publice nu va elabora program de asistenţă pentru organismele de plasament colectiv care nu sunt constituite prin act constitutiv. 

 Art. 9 (1) În conformitate cu prevederile art.30 din Legea contabilităţii nr. 82/1991, republicată, situaţiile financiare anuale vor fi însoţite de o declaraţie scrisă a persoanelor prevăzute la art.10 alin.(1)  prin care îşi asumă răspunderea pentru întocmirea situaţiilor financiare anuale şi confirmă că:
a) politicile contabile utilizate la întocmirea situaţiilor financiare anuale sunt în conformitate cu
reglementările contabile aplicabile;
b) situaţiile financiare anuale oferă o imagine fidelă a poziţiei financiare, performanţei financiare
şi a celorlalte informaţii referitoare la activitatea desfăşurată;
c) persoana juridică îşi desfăşoară activitatea în condiţii de continuitate.

Art. 10 Anexele nr. 1 – 5 fac parte integrantă din prezenta instrucţiune. 

Art.11 Nerespectarea prevederilor prezentei instrucţiuni se sancţionează în conformitate cu prevederile Titlului X ”Răspunderi şi sancţiuni” din Legea nr. 297/2004 privind piaţa de capital, cu modificările şi completările ulterioare. 

Art. 12 Prezenta instrucţiune întră în vigoare la data publicării acesteia şi a ordinului de aprobare 
în Monitorul Oficial al României, Partea I şi va fi publicată în Buletinul C.N.V.M, precum şi pe 
site-ul C.N.V.M ( www.cnvmr.ro). 

Preşedinte,

Prof. univ. dr. Gabriela ANGHELACHE

1
I N S T R U C Ţ I U N E A Nr.1/2008
pentru modificarea şi completarea Instrucţiunii nr.2/2007 privind întocmirea 
şi depunerea situaţiilor financiare anuale de către entităţile autorizate, reglementate şi supravegheate de Comisia Naţională a Valorilor Mobiliare

Articol unic. - Prezenta instrucţiune modifică şi completează Instrucţiunea Comisiei Naţionale a Valorilor Mobiliare nr.2/2007 privind întocmirea şi depunerea situaţiilor financiare anuale de către entităţile autorizate, reglementate şi supravegheate de Comisia Naţională a Valorilor Mobiliare, aprobată prin Ordinul preşedintelui Comisiei Naţionale a Valorilor Mobiliare nr.30/07.03.2007, publicat în Monitorul Oficial al României, Partea I, nr.220 din 30 martie 2007, astfel:
1. La articolul 4, alineatul (3) se completează cu două noi paragrafe, cu următorul cuprins:
„În formularul «Cont de profit şi pierdere» (cod 20) pentru entităţile prevăzute la art.4 alin.(1), lit. a) şi b), la rândul 14 «Salarii», respectiv rândul 24 «Salarii» se vor înscrie toate cheltuielile reprezentând drepturi salariale.
În cadrul aceloraşi rânduri se va cuprinde şi contravaloarea tichetelor de masă acordate salariaţilor în baza prevederilor Legii nr.142/1998 privind acordarea tichetelor de masă, cu modificările şi completările ulterioare. Aceste informaţii sunt prezentate, de asemenea, la rândul 32 din formularul «Date informative» (cod 30)”.
2. La articolul 4, alineatul (5) se modifică şi va avea următorul conţinut:
„(5) În formularul «Date informative» (cod 30), la rândurile 01 şi 02, coloana 1, entităţile care au în subordine subunităţi vor înscrie cifra 1, indiferent de numărul acestora. La rândurile privind plăţile restante se înscriu sumele de la sfârşitul perioadei de raportare care au depăşit termenele de plată prevăzute în contracte sau acte normative.
În «Situaţia provizioanelor pentru depreciere» din cadrul formularului «Situaţia activelor imobilizate» (cod 40), se vor înscrie informaţiile din contabilitate reprezentând ajustările pentru depreciere sau pierdere de valoare aferente imobilizărilor.
Informaţiile cuprinse în formularul «Situaţia activelor imobilizate» (cod 40) sunt înscrise la costul istoric sau la valoarea reevaluată a imobilizărilor, după caz”.
3. La articolul 5, alineatele (1) şi (2) se modifică şi vor avea următorul cuprins:
„Art. 5. - (1) Situaţiile financiare anuale sunt semnate de persoanele în drept, cuprinzând şi numele în clar al acestora.
Rândul corespunzător calităţii persoanei care a întocmit situaţiile financiare anuale se completează astfel:
- director economic, contabil-şef sau altă persoană împuternicită să îndeplinească această funcţie, potrivit legii;
- persoane fizice sau juridice, autorizate potrivit legii, membre ale Corpului Experţilor Contabili şi Contabililor Autorizaţi din România, potrivit legii”.
(2) Răspunderea pentru aplicarea necorespunzătoare a reglementărilor contabile revine directorului economic, contabilului-şef sau altei persoane împuternicite să îndeplinească această funcţie, împreună cu personalul din subordine. În cazul în care contabilitatea este condusă pe bază de contract de prestări de servicii, încheiat cu persoane fizice sau juridice, autorizate
potrivit legii, membre ale Corpului Experţilor Contabili şi Contabililor Autorizaţi din România, răspunderea pentru conducerea contabilităţii revine acestora, potrivit legii şi prevederilor contractuale”.
4. La articolul 6. alineatul (3) se modifică şi va avea următorul cuprins:
„(3) Entităţile autorizate, reglementate şi supravegheate de C.N.V.M. vor completa codul privind activitatea desfăşurată, potrivit Clasificării activităţilor din economia naţională - CAEN, aplicabilă până la 31 decembrie 2007.
Începând cu exerciţiul financiar al anului 2008 vor fi aplicate prevederile Ordinului preşedintelui Institutului Naţional de Statistică nr.337/2007 privind actualizarea Clasificării activităţilor din economia naţională - CAEN”.
5. La articolul 7, alineatele (1) şi (3) se modifică şi vor avea următorul cuprins:
„Art. 7. - (1) Situaţiile financiare anuale ale entităţilor autorizate, reglementate şi supravegheate de C.N.V.M se depun la sediul C.N.V.M astfel:
- pentru fondul de compensare a investitorilor şi organismele de plasament colectiv în termen de 120 de zile de la încheierea exerciţiului financiar;
- pentru societăţile de servicii de investiţii financiare, societăţile de administrare a investiţiilor, traderi, consultanţi de investiţii, operatori de piaţă, Depozitarul central, case de compensare şi contrapărţi centrale, în termen de maximum 150 de zile de la încheierea exerciţiului financiar.
(3) Pentru asigurarea informaţiilor destinate sistemului instituţional al statului, un exemplar al situaţiei financiare anuale şi un exemplar al declaraţiei pe proprie răspundere conform alin.(1) şi (2) se vor depune şi la unităţile teritoriale ale Ministerului Finanţelor Publice,  pentru exerciţiile financiare ale anilor 2007 şi 2008, în termenul prevăzut la art.II alin.(2) din 
Legea nr.259/2007 pentru modificarea şi completarea Legii contabilităţii nr.82/1991”.
6. Articolul 8 se completează cu un nou alineat, alineatul (6), cu următorul conţinut:
„(6) Entităţile autorizate, reglementate şi supravegheate de C.N.V.M vor depune la sediul C.N.V.M şi la unităţile teritoriale ale Ministerului Economiei şi Finanţelor, pe suport magnetic, fişierele de date aferente situaţiilor financiare anuale, însoţite de situaţiile financiare anuale, listate cu ajutorul programului de asistenţă conform alin.(1), semnate şi ştampilate potrivit legii”.
7. Articolul 9 se completează cu un nou alineat, alineatul (2), cu următorul cuprins:
„(2) Situaţiile financiare anuale vor fi însoţite, totodată, de raportul de audit, raportul administratorilor şi de propunerea de distribuire a profitului sau de acoperire a pierderii contabile“.
8. Formularul „Date informative” (cod 30) prevăzut în anexele nr.1 şi nr.2, se modifică prin eliminarea poziţiei V „Obligaţii amânate la plată conform prevederilor art.3 alin.(4) din Ordonanţa de urgenţă a Guvernului nr.37/2004 privind măsuri de diminuare a arieratelor din economie, evidenţiate în conturi extrabilanţiere”, respectiv a rândurilor 30 şi 31. Rândurile 32-35 vor fi renumerotate corespunzător.
9. La sfârşitul fiecărui formular din cadrul situaţiilor financiare anuale (respectiv cod 10, cod 20, cod 30, cod 40) la întocmire şi semnare se va completa astfel:

„ADMINISTRATOR,                                        ÎNTOCMIT,
Numele şi prenumele ______________             Numele şi prenumele1) _____________
Semnătura   ______________________            Calitatea 2)  ______________________
                                                                            Semnătura __________________
Ştampila unităţii                                                  Nr. de înregistrare în organismul profesional.”

10. În cuprinsul Instrucţiunii referirile cu privire la „agenţi economici” se vor citi ca referiri la „operatori economici”.

Preşedinte,

Prof. univ. dr. Gabriela ANGHELACHE

____________________________
1) Situaţiile financiare anuale sunt semnate de persoanele în drept, cuprinzând numele în clar al acestora.
2) Rândul corespunzător calităţii persoanei care a întocmit situaţiile financiare se completează astfel:
- director economic, contabil-şef sau altă persoană împuternicită să îndeplinească această funcţie, potrivit legii; 
   sau
- persoane fizice sau juridice, autorizate potrivit legii, membre ale Corpului Experţilor Contabili şi Contabililor
  Autorizaţi din România, potrivit legii.
Nomenclator - forme de proprietate

CODUL         DENUMIREA

  10    PROPRIETATE DE STAT
  11    Regii autonome
  12    Societăţi comerciale cu capital integral de stat
  13    Alte unităţi economice de stat netransformate în societăţi comerciale sau regii autonome
  14    Companii şi societăţi naţionale

  20    PROPRIETATE MIXTĂ (cu capital de stat şi privat)
        PROPRIETATE MIXTĂ (cu capital de stat - sub 50%)
  21    Societăţi comerciale cu capital de stat autohton şi de stat străin
  22    Societăţi comerciale cu capital de stat şi privat autohton şi străin
  23    Societăţi comerciale cu capital de stat şi privat autohton
  24    Societăţi comerciale cu capital de stat şi privat străin
        PROPRIETATE MIXTĂ (cu capital de stat - 50% şi peste 50%)
  25    Societăţi comerciale cu capital de stat autohton şi de stat străin
  26    Societăţi comerciale cu capital de stat şi privat autohton şi străin
  27    Societăţi comerciale cu capital de stat şi privat autohton
  28    Societăţi comerciale cu capital de stat şi privat străin

  30    PROPRIETATE INDIVIDUALĂ - PRIVATĂ
         (cu capital: privat autohton, privat autohton şi străin, privat străin, societăţi agricole)
  31    Societăţi comerciale în nume colectiv
  32    Societăţi comerciale în comandită simplă
  33    Societăţi comerciale în comandită pe acţiuni
  34    Societăţi comerciale pe acţiuni
  35    Societăţi comerciale cu răspundere limitată
  36    Societăţi agricole
  37    Societăţi comerciale cu capital de stat, privatizate în cursul anului de raportat

  40    PROPRIETATE COOPERATISTĂ
  41    Cooperative de consum
  42    Cooperative meşteşugăreşti
  43    Cooperative şi asociaţii agricole netransformate
  44    Cooperative de credit

  50    PROPRIETATE OBŞTEASCĂ
         (societăţi comerciale aparţinând organizaţiilor şi instituţiilor politice şi obşteşti)

CORELAŢII  ÎN CADRUL FORMULARELOR SITUAŢIILOR FINANCIARE ANUALE

BILANŢ (cod 10) – pentru entităţile autorizate, reglementate şi supravegheate de CNVM, cu excepţia organismelor de plasament colectiv 

Rd.06 = rd.01 la 05                                                                       ( col.1 şi 2)
Rd.11 = rd.07 la 10                                                                       ( col.1 şi 2) 
Rd.18 = rd.12 la 17                                                                       ( col.1 şi 2)
Rd.19 = rd.06+11+18                                                                   ( col.1 şi 2)
Rd.23 = rd.20 la 22                                                                       ( col.1 şi 2)
Rd.29 = rd.24 la 28                                                                       ( col.1 şi 2)
Rd.32 = rd.30 la 31                                                                       ( col.1 şi 2)
Rd.34 = rd.23+29+32+33                                                             ( col.1 şi 2)
Rd.44 = rd.36 la 43                                                                       ( col.1 şi 2)
Rd.45 = rd.34+35–44–60.2                                                           ( col.1 şi 2)
Rd.46 = rd.19+45–60.1                                                                 ( col.1 şi 2)
Rd.55 = rd.47 la 54                                                                        ( col.1 şi 2)
Rd.59 = rd.56+57+58                                                                    ( col.1 şi 2)
Rd.60 = rd.60.1+60.2                                                                     ( col.1 şi 2)
Rd.61 = rd.62 la 63                                                                        ( col.1 şi 2)
Rd.67 = rd.68–69+70+71+72+73+74–75                                      ( col.1 şi 2)
Rd.81 = rd.61+64+65–66+67+76–77+78–79–80                          ( col.1 şi 2)

CONTUL DE PROFIT ŞI PIERDERE (cod 20) – pentru entităţile autorizate, reglementate şi supravegheate de CNVM, cu excepţia organismelor de plasament colectiv

rd. 01 >= 0 							        (col. 1 şi 2)
rd. 01 = rd. 02 la 03 						        (col. 1 şi 2)
rd. 08 = rd. 01 + 04 – 05 + 06 + 07 				        (col. 1 şi 2)
rd. 09 = rd. 10 la 12 						        (col. 1 şi 2)
rd. 13 = rd. 14 + 15 						        (col. 1 şi 2)
rd. 16 = rd. 17 – 18 						        (col. 1 şi 2)
rd. 19 = rd. 20 – 21 						        (col. 1 şi 2)
rd. 22 = rd. 23 la 25 						        (col. 1 şi 2)
rd. 26 = rd. 27 – 28 						        (col. 1 şi 2)
rd. 29 = rd. 9 + 13 +16 + 19 + 22 + 26  			        (col. 1 şi 2)
rd. 30 = rd. 08 – 29,  dacă rd. 08 – 29 > 0 			        (col. 1 şi 2)
rd. 31 = rd. 29 – 08,  dacă rd. 08 – 29 <= 0 			        (col. 1 şi 2)
rd. 32 >= rd. 33 						        (col. 1 şi 2)
rd. 34 >= rd. 35 						        (col. 1 şi 2)
rd. 36 >= rd. 37 						        (col. 1 şi 2)
rd. 39 = rd. 32 + 34 + 36 + 38 				        (col. 1 şi 2)
rd. 40 = rd. 41 – 42 						        (col. 1 şi 2)
rd. 43 >= 44   							        (col. 1 şi 2)
rd. 46  = rd. 40 + 43 + 45 					        (col. 1 şi 2)
rd. 47 = rd. 39 – 46,  dacă  rd. 39 – 46 > 0 			        (col. 1 şi 2)
rd. 48 = rd. 46 – 39,  dacă  rd. 39 – 46 <= 0 			        (col. 1 şi 2)
rd. 49 = rd. 08 + 39 – 29 – 46,  
             dacă rd. 08 + 39 – 29 – 46 > 0 			        (col. 1 şi 2)
rd. 50 = rd. 29 + 46 – 08 – 39, 
             dacă rd. 08 + 39 – 29 – 46 <= 0 			        (col. 1 şi 2)
rd. 53 = rd. 51 – 52,  dacă rd. 51 – 52 > 0 			        (col. 1 si 2)
rd. 54 = rd. 52 – 51,  dacă rd. 51 – 52 <= 0 			        (col. 1 şi 2)
rd. 55 = rd. 08 + 39 + 51 					        (col. 1 şi 2)
rd. 56 = rd. 29 + 46 + 52 					        (col. 1 şi 2)
rd. 57 = rd. 55 – 56,  dacă rd. 55 – 56 > 0 			        (col. 1 şi 2)
rd. 58 = rd. 56 – 55,  dacă rd. 55 – 56 <= 0 			        (col. 1 şi 2)
rd. 61 = rd. 57 – 59 – 60,
             dacă rd. 57 – 59 – 60 >= 0 				        (col. 1 şi 2)
rd. 62 = rd. 58 + 59 + 60, dacă rd. 57=0                                         (col. 1 şi 2) 
       sau rd. 59 + 60 – 57,
              dacă rd. 57 – 59 – 60 < 0 şi rd. 57 > 0 		        (col. 1 şi 2)

DATE INFORMATIVE (cod 30)  (toate)

rd. 01+02 = 1 							        (col. 1)

Totaluri pe orizontală:
col. 1 = col. 2 + 3 				 	(se repetă de la rd.03 la 22)

Totaluri pe verticală:
rd. 03 = rd. 04 + 08 + 14 la 18 + 22 				        (col. 1, 2 şi 3)
rd. 04 = rd. 05 la 07 						        (col. 1, 2 şi 3)
rd. 08 = rd. 09 la 13 						        (col. 1, 2 şi 3)
rd. 18 = rd. 19 la 21 						        (col. 1, 2 şi 3)

rd. 24 >= rd. 25                                                                               (col. 1) 
rd. 26 >= rd. 27                                                                               (col. 1) 
rd. 28 >= rd. 29                                                                               (col. 1) 

SITUAŢIA ACTIVELOR IMOBILIZATE (cod 40)

Totaluri pe orizontală:
col.5 = col.1+2-3 ( se repetă de la rd.01 la 12)
col.9 = col.6+7-8 ( se repetă de la rd.13 la 21)
col.13= col.10 +11-12 (se repetă de la rd.22 la 33)

Totaluri pe verticală:
Rd. 04 = rd.01 la 03                                                                        ( col. 1, 2, 3 şi 5)
Rd. 10 = rd.05 la 09                                                                        ( col. 1, 2, 3 şi 5)
Rd. 10 = rd.06 la 08                                                                        ( col.4)
Rd. 12 = rd.04 +10+11                                                                   ( col.1, 2, 3 şi 5)
Rd. 12 = rd. 10                                                                                (col. 4) 
Rd. 15 = rd.13 + 14                                                                         ( col.6, 7, 8 şi 9)
Rd. 20 = rd.16 la 19                                                                        ( col.6, 7, 8 şi 9)
Rd. 21 = rd.15 +20                                                                          ( col.6, 7, 8 şi 9)
Rd. 25 = rd. 22 la 24                                                                       ( col.10, 11, 12 şi 13)
Rd. 31 = rd. 26 la 30                                                                       ( col.10, 11, 12 şi 13)
Rd. 33 = rd.25 +31+32                                                                   ( col.10, 11, 12 şi 13)

CORELAŢII ÎNTRE FORMULARELE DE RAPORTARE CONTABILĂ LA 
31 DECEMBRIE 2008

(corelaţiile conţin membri de forma FF.RR.CC unde: FF = cod formular, RR = nr. rând, CC = nr.  coloană)

----corelaţii între F10 şi F20 (fără SIF)-------------
  10.78.01 = 20.61.01
  10.79.01 = 20.62.01

  10.78.02 = 20.61.02
  10.79.02 = 20.62.02

----corelaţii între F10 şi F30-------------

  10.78.02 = 30.01.02
  10.79.02 = 30.02.02
 
  10.44.02 + 10.55.02 >= 30.03.01

  ----corelaţii între F10 şi F40-------------

  10.06.01 = 40.04.01 - 40.15.01 - 40.25.01
  10.06.02 = 40.04.05 - 40.15.09 - 40.25.13

  10.11.01 = 40.10.01 - 40.20.01 - 40.31.01
  10.11.02 = 40.10.05 - 40.20.09 - 40.31.13

  10.18.01 = 40.11.01 - 40.32.10
  10.18.02 = 40.11.05 - 40.32.13

NOTĂ INFORMATIVĂ

Pentru a se putea respecta cerinţele aplicaţiei informatice BILANŢ, la preluarea datelor şi verificarea corelaţiilor trebuie să ţineţi seama de următoarea corespondenţă între rândurile formularului BILANŢ (F10) :

Rând				Rând 
din formularul BILANŢ (F10),	din formularul BILANŢ (F10),
aşa cum apare în		               aşa cum apare în
formularele elaborate de                   aplicaţia informatică
C.N.V.M.		                                    
------------------------------------------------------------------------------------
01 					10
02 					20
…					…
…					…
59 					590
60 					600
60.1 					601
60.2 					602
61 					610
62					620
…					…
…                                                        …
80					800
81                                                	810